ສະຫະພັນລັດເຊຍສືບຕໍ່ສວມບົດບາດຕັ້ງໜ້າກ່ວາອີກເຂົ້າໃນການສ້າງພາກພື້ນອາຊີ - ປາຊີຟິກ
(ພາບປະກອບ)
ໃນລະຫວ່າງວັນທີ 26 – 28/6, ຢູ່ນະຄອນຫຼວງ Moscow, ສະຫະພັນລັດເຊຍ, ໄດ້ດຳເນີນກອງປະຊຸມໃຫຍ່ ຄັ້ງທີ 15 ຂອງພັກ “ປະເທດ ລັດເຊຍ ເອກະພາບ”, ພັກກຳອຳນາດໃນປະຈຸບັນ. ຄະນະຜູ້ແທນພັກກອມມູນິດ ຫວຽດນາມ ໂດຍທ່ານ ຟ້າມຊວນເຊີນ ຮອງຫົວໜ້າຜູ້ປະຈຳຄະນະພົວພັນຕ່າງປະເທດສູນກາງ ນຳໜ້າ, ເຂົ້າຮ່ວມກອງປະຊຸມໃຫຍ່. ຄະນະຜູ້ແທນພັກກອມມູນິດ ຫວຽດນາມ ມີບັນດາການພົບປະກັບການນຳພັກ ປະເທດ ລັດເຊຍ ເອກະພາບ ແລະ ບາງຄະນະຜູ້ແທນສາກົນທີ່ເຂົ້າຮ່ວມກອງປະຊຸມໃຫຍ່. ເຂົ້າຮ່ວມກອງປະຊຸມສຳມະນາໂຕະມົນ “ໂລກປີ 2016: ກາລະໂອກາດ ແລະ ສິ່ງທ້າທາຍ”, ທ່ານ ຟ້າມຊວນເຊີນ ຫົວໜ້າຄະນະຜູ້ແທນພັກກອມມູນິດຫວຽດນາມ ມີບົດກ່າວປາໄສຊີ້ແຈ້ງເຖິງບາງບັນຫາໃຫຍ່ກ່ຽວກັບສະພາບການໂລກ, ພາກພື້ນ ອາຊີ - ປາຊີຟິກ ໃນປະຈຸບັນ, ກ່ຽວກັບບັນດາການຜັນແປຢ່າງສັບສົນຫວ່າງແລ້ວນີ້ ໃນທະເລຕາເວັນອອກ ແລະ ທັດສະນະຂອງ ຫວຽດນາມ ໃນການແກ້ໄຂບັນດາການຂັດແຍ້ງກັນ. ຕີລາຄາສູງບົດບາດ ແລະ ທີ່ຕັ້ງ ຂອງສະຫະພັນລັດເຊຍ ດ້ວຍຖານະເປັນປະເທດມະຫາອຳນາດ ອາຊີ - ເອີລົບ, ທ່ານ ຟ້າມຊວນເຊີນ ສະເໜີສະຫະພັນ ລັດເຊຍ ສືບຕໍ່ສວມບົດບາດຕັ້ງໜ້າກ່ວາອີກ ໃນການສະກັດກັ້ນບັນດາສິ່ງທ້າທາຍ, ຍູ້ໄພອັນຕະຫລາຍໃຫ້ຖອຍໄປ, ປະກອບສ່ວນຢ່າງເໝາະສົມເຂົ້າການສ້າງພາກພື້ນ ອາຊີ - ປາຊີຟິກ ສັນຕິພາບ, ສະຖຽນລະພາບ ແລະ ພັດທະນາວັດທະນາຖາວອນ.
(ແຫຼ່ງຄັດຈາກ VOV)